Eikhoi anina nungsinarakpa chahi animukki matungda mahak thabak fangkhre.  Yamna wai toklage toklage yamna hairammi eina hek mayadaduna adum touhankhi.  marak marakta eina fagi touduna laknei, "nangna yumda sum leiduna fanek khara londuna leiraga eina thabak chatlamdaida bhara leiraktradi fanek fijida punduna thamba lupa kun kunthrado puthoktuna pibado houjikti nangna tolop charabanina eina khara khara yamna louba yaredana. " maduda mahakna eigi waheisingdo taraga haroakhibagi maithongdo ngarangta oiraboi khallak e.  matamna leptana houjinkhi, thasi purnima, nongju basanta , ningthamtha kaya loikhi eikhoi anina amata oina mikup amata lapthokminnaba yadana punminnarakkhi.
 Ningolsu amata yaodaba eigi yumdadi chahigi hiyanggei thana lakpada ningol amatasu chakkoudre.  Lav hoigidi machesing, manesing adubu chak kouribannina mahei mahei ningol sing aduna purakpa acha athak sing adugi maraktagi mayamna chak chanadringei mahakna eigi damak saruk pirakpadi soidre manaonupi tharaktuna.  Mahakna khwaidagi yamna pirakkadouribase eina cha thak pa yamna pambanina sanggom, cha mana chiniduna khwaidagi maruni khallaga mahakna pirakkadouribani.
 Nga yamna fanaba khunggang oibanina mahei mahei nga yamna fanei mera langbanda.  En chingbana chingba, looda changbana changba ngana tunggon thanna thanna mayamna loubaktagi khongsingdagi pukhatnarak e eikhoi emungtamak oirambasu yai meerol leijadabaga oire nga fabasu sangludre.  Mahakna nongmata ma khaktamakki haiduna amukta khankhidri.  sandhyawaida makhoida hek chatluba matamduda atei wari amatasu sannadringeida mana eigi pugadaba ngasingdo hanna semduna thamkhragani.  Sina ayaibani sina atekpani haiduna.  Aduda nattana ahaoba mathel ama makhoida thonglabadi eina manakta hek laktrifao marei chakri ama hekta tousinnaduna mana chak charamloidouribani.  Ei hek laklaga punna chaminnadrifao chararoidouribani.  Eitaga punna chaminnabaduni mahakna ngairamdouribasi.
 Punsigi manglamchattta thokkraba awaba ninghannaba hingningludraba hamchatnaramba ningsingbagi sum charaba esung emmanabasingna maton youna chatkhraga eina chatpa ngamhoudabagi cheinasing ado tapna tapna kaoba ngamkhi mahakka punminnaruba aduna.  Eigi punsigi upalduda anouba yenningsing chonglakkhi basantanna laklabagum.
 Prithibisida masak yamna leiraba tamjaningai oiraba nupisinggi warinsing eina mafamda liduna tahankhi.  mabu thouna peeduna hinghanba amadi, punsibu langthengnaba ngambi ama oirakhanbadunata eigi ethoudang oikhi.  Matam pumbada mahakna eigi waritabu khourandunata leikhi.  aduga eigi awonba khunggang amagi manglan adutabu mahakna matampumbada pukning thougatpiduna mateng pangbikhi.  Mahakki mafamda kathoklaba eigi seirengsing mahakna paba fangbada ngamkhei leitana haraojakhi.
 Eina karigumba khunngang ase thadoktuna manipurgi mapanda thabak kharagi hek chatpa matarabadi mahakki asaobi haibado maoire.  Lapthoknaningdabagi touribani.  Matamduda eina mabu themba yamna wakhi.  Mikupsing aduda eina eigi wakhallonga mahakki wakhollonga thayainana hek hek chingkhainaraktuna eibu makhei fangna yamna kanna saoninghankhi adubu eina thembada mahakna nongmatasu khoikha linkha thakhide.  Mapukning nungsiduna marak marakta eigi nakta hek hek kapkhi mahakna.
 Mahakna eibu nungsibana karisu uraktraba mikupsingduda khambanbatana eibu mahakki maral sifam haibado oiraklabagum tourakkhi.  Maram ama nattraga maram amana ningai sangdanarakpana nungsibagi monna thotna luna tinnaramba marido tingkgngtana pik thallaba narak mongsonggi sa keigi lambigum, nongjuthagi leikhom yamna thoklaba khungganggi lambigum ahongbatana pik thallakle.  Houja houja kayana ma eigi marei chakrising ado mikup khuding numit khudinggi hengatlaktuna amana amabu fathanaba ngamdana eikhoi anigi nungsigi leikol ado nongma nongmagi mami samlaklaba haibadu oirakkhi.
 Eigi khangba naambakhi pankhei ado hendoktuna asaobana henmankhraduna khanthahoudraba mikup amada, "punsigi oina nang eigi marise tatlabani" haidokkhi.  Eina themdunata lakkhiba eigi lav na numittudadi mahakna kayarak themkhi eibu, amuktadi ngakpiyu haiduna hanna hanna efamda haijakhi.  Asaobana thumhatkhraba wakhaldubu joy touba ngamkhidrabana mahakki waheisingduna ma eigi lambina tung handuna mai mai unnadana chatnabada matakhi.
 mahak thengnadringeida leiramba punsigi lanfamda maithirakkhibagi laimansing aduna henna mathi fonglaktuna ahing kaya chaba tumba yaraktraduna ei hospitalda chattuna docter singdagi paotak loukhi.  docterna hanglakpa wahangsingda tattana eingonda hangkhibani, "nangna nungsinajaramba kainakhiba yaobra, sengna khummo, paokhumduna layengbada mateng yamna panggani" haiduna adubu eina hek ngamduna wa lotkhi ei khumkhide.  Ei amasung lav ki waridu eigi docterduda ei likhide.  Doctorgi hidaksing aduna pothahanba ngamlaktraba eise mikup amafao ma eigi khunggangsida leininglakkhide.  Makha tana ei mahei tamlaroi khanduna meeyamgi seba touduna laklaba eise mikup amatang oirabasu pothafam fanglabadi khanduna angang oiringeidagi mapangi sansarda heinaduna lakkhraba lambiduda manipurdagi amuk thok lakpa takhi.
 Samudragi erollungda luplabasu awangba chingdolda karabasu asukpa umangda leirabasu thamoida chahi kaya chupna takhraba nungsigi dakpham adudi kokpadi manaidre.  Onthokna wakhre numit amuk taba numit amuk thoklakpagi thoudousingse.  Lapla laplagana eigi lav pu henna henna nungsirakhi.  Eina mahakpu karigi ngakpikhidribano?  Eise paap chellaba nunggi thamoi pallaba meesak adugum ethantana ujarakhi.
 Punsina asum hikthakhibana thawai yaona hiktharaktouraba mikup adudani eina wana numit kayanigi matungda mahakka wari saba fanglakkhiba, khankhi houkhraba ebannigi momon minoktana thallba taibang ado ma eigi marakta ebannitagi nungsi leikolnungda manam nungsiraba leihao leirengum satlaragani khanjakhi adubu ollakpa chahisida nungsirabi mahakki saktamdufao ujaba fangdringei mikupsida brajana khaidarakpana hankhre kokthaksida.
 Mapok mayida afaba amadi maipakpaktuna ening tamna nokchaba fangbagi mayi amatasu yaoramdraba mapok asigi punsise karino haido ngasidi mayek sengna khangle adunani houjiktada nongsu mangdana, churakpasu toudana kok asina ani thokna chekhairakliba.
 Khonjen ado ngamnamak olle mahakki.  Numit chuppa kaptunata leirakpana makhon tare, wa kanna ngangbasu thoktre, mahakki phone ni haiduna haraona paikhatlubani.  Eina hangba wahang amatasu khumlaktre.  ngasidi efamda yambung hainasu kouraktre supnatagi apikpa sithaaraba kholjelduna kapningna kaptanaba wana peesing ado thinggatladuna tapina hairakkhibani houjikta,
"nangna hayeng matam amada yumda thoklakpadadi eidi leiramlaroi,
eidi nupini nangna nupani,
eigisu ema epa lei makhoigi mathakta eina karibu haiba ngamgani makhoina eibu sembirakpani,
nangtaga punsi chuppa awa nungai anida nanakta naothi sajage khanjaba eise eraibaksida tamlamdre,
eidi yamna ware adubu nangdi eigumna thoktaba oisanu,
nangna pirakhiba khudolsingse uraga ei yamna kapningngi kappa nattanasu karidi upai leiri eigidi,
eingonda wahang amata hanglanu paokhumsu leitre khonjensu thoktre eidi,
ngasidi karisu hainingai leitre eigidi. . . . . . "
Eina wahei amatasu haihoubasu nanghoudre eigi lav ki mafamda, eina matam kuinadagi ngaijaraklibase mana luhonhkhibagi pao adu tananaba tarabra?  madudi natte, mahakna yam saokhibani eina anuradha anuradha haiduna eigi lav ki mafamda laknabado.  "Kainabagi warido yambung eidi pamde pamdeko eingonda anuradha haina laknaganu" laknaganuta haikhibani.  Ngasidi ma eigi warise kadomdano? ? ?  Mikupsidabu mahakna thamoi meichak khangnaba eitabu ngaina taramba esei adubu taramkhigadra?
 Nangbu ningsingduna nangbu kaongamdana. . . . . .  . . . . . . . "
Taramlaroi esei ado eigi lavna ngasidi.  Ahing nungthil anida eibuta waroubana makhol thoktana mahakki ningol kaduda pee singna atat akham naidana ei amasung punsibu ninda toudunata leiramlagani.  Adubu mahakna eitabu ngaina taramba esei ase ngasidi eina amuk tarare punsisida mahakna eibu soidana ngairamkhini haiba asaduda. . . . . karamba mikupta nong amuk ngallkalagaba ahingsi adum mamdunata leire saharsida.  Eina nungsina koujaba 'lav' haiba minggoudo thadokladuna mahakna yumnak sagei ollamladra?  Mahakna eibu lakpa ngairamkhigadra? ? ?
 * Comments posted by users in this discussion thread and other parts of this site are opinions of the individuals posting them (whose user ID is displayed alongside) and not the views of e-pao. net.  We strongly recommend that users exercise responsibility, sensitivity and caution over language while writing your opinions which will be seen and read by other users.  Please read a complete Guideline on using comments on this website. 